د میدان وردګو ولایت سرې میاشتې ریاست اړوند لومړنیو رغتیایی مرستو مدیریت د رضاکارانو لخوا په یاد ولایت سید آباد ولسوالې کې د سوئې تغذی یا خوار ځواکۍ حالت د معلومولو په موخه پیل شوی درې ورځنی کمپاین پای ته ورسېدو!* نن سه شنبه د روان ۱۴۴۵ سپوږمیز کال د ربیع الثانی میاشتې ۱۶مه نېټه، د میدان وردګو ولایت سرې میاشتې ریاست اړوند لومړنیو رغتیایی مرستو مدیریت (۴۰) تنه نارینه او ښځینه رضاکارانو لخوا د یاد ولایت سید آباد ولسوالۍ په ځینې سیمو لکه: شش کلا، بېدکه، مهرو، بابکر خېل او خار کلی کې د سوئې تغذی یا خوار ځواکۍ د معلومولو په موخه پیل شوی درې ورځنی کمپاین پای ته ورسېدو، چې د یاد کمپاین په اوږدو کې د پنځو سوو شاوخوا هغه ماشومان چې عمرونه یې له (۵) کالونو کم وو او هغه ښځې چې اُمیدوارې وې د (ماواک) په واسیطه و کتل شوې، چې له جملې یې یو شمېر شدید سوئې تغذی او یو شمېر په نورمال حالت کې قرار درلو. د یادونې وړ ده، چې یادو (۴۰) تنه نارینه او ښځینه رضاکارانو ته د کمپاین له پیل کېدو یوه ورځ وړاندې د لومړنیو روغتیایی مرستو مدیریت د ترېنرانو لخوا د (ماواک) په واسیطه د سوئې تغذی یا خوار ځواکۍ حالت د معلومولو (پېژندنې) په موخه یوه ورځنی ټرنېنګ ورکړل شوی وو. 13:05 حسیب الله رحیمی 13:06 November 1 حر